Саттор Байзоев

Саттор Байзоев (тав. 3 апрели 1954, Ӯротеппа)  — и тоҷик, доктори илмҳои физикаю математика (1999), профессор (2004). Аълочии маорифи халқи ҶШС Тоҷикистон (1991)http://elbibhgu.narod.ru/TavcifnomaiOmuzgoron/TavsifnomaiOmuzgoron.html.

 Зиндагинома 
Факултаи механикаю математикаи Донишгоҳи давлатии Тоҷикистон ба номи В. И. Ленинро бо дипломи аъло хатм кардааст (1976). Сарлаборант (1976—1980), корманди хурди илмӣ (1980—1984), корманди калони илмӣи Пажуҳишгоҳи математикаи АУ ҶТ, дотсенти ДДТ ба номи В. И. Ленин (1989—1993), дотсенти Донишгоҳи давлатии Хуҷанд ба номи академик Бобоҷон Ғафуров (1993—1995), дотсент (1995—2000), профессор, мудири кафедраи математикаи оли ва информатика (2000—2002), мудири кафедраи математикаи оли ва амсиласозии Донишгоҳи давлатии ҳуқуқ, бизнес ва сиёсати Тоҷикистон (солҳои 2002-2015). Аз 2015 – то ҳол – профессори кафедраи фанҳои риёзӣ-табиатшиносии муосири Донишгоҳи давлатии ҳуқуқ, бизнес ва сиёсати Тоҷикистон. 

Иштироккунандаи якчанд конфронс ва симпозиумҳои байналхалқӣ (Маскав, 1982; Ленинград, 1983; Галле (Олмон), 1985; Киев, 1992; Новосибирск, 1999; Прага, 2001; Лвов, 2002; Воронеж, 2003; 2006) мебошад.

 Фаъолияти илмӣ 
Таҳқиқоти Саттор Байзоев ба назарияи ҳалҳои маҳдуд ва даврии силсилаҳои навъи эллиптикӣ ва гиперболӣ дар ҳамворӣ, назарияи устуворӣ, назарияи матритсаҳо ва математикаи ҳисоббарор бахшида шуда, натиҷаҳояшон дар ҳидродинамика, аэродинамика, масъалаҳои устувории низомҳои ғайрихаттии танзиму идоракунӣ васеъ татбиқ мешаванд. Муаллифи беш аз 100 таълифоти илмӣ. Миқдоре аз мақолаҳои илмиаш дар нашрияҳои илмии Россия, Олмон, ИМА ва диг. давлатҳо нашр шудаанд.

 Осори илмӣ 
 Эллиптические системы с ограниченными коэффициентами на плоскости. — Новосибирск, 1999;
 Мисолу масъалахо аз программасозии хаттӣ. — Хуҷанд, 2002.Арбобони илми тоҷик (асри ХХ-аввали асри ХХI) / Муаллиф-мураттиб Ёрмуҳаммади Сучонӣ. — Душанбе, 2017. — С. 74 728 с.
 Баъзе фаслҳои математикаи олӣ. Хуҷанд, — 2011

 Эзоҳ 

Гурӯҳ:Омӯзгорон аз рӯи алифбо
Гурӯҳ:Омӯзгорони Тоҷикистон
Гурӯҳ:Риёзишиносони Тоҷикистон
Гурӯҳ:Олимони Тоҷикистон
Гурӯҳ:Олимони Донишгоҳи давлатии Хуҷанд
Гурӯҳ:Олимони Донишгоҳи давлатии ҳуқуқ, бизнес ва сиёсати Тоҷикистон
Гурӯҳ:Дорандагони нишони Аълочии маорифи Тоҷикистон